सरकार ने निरंतर और सक्रियता से अगस्‍ता वेस्‍टलैंड इंटरनेशनल और फिनमेकानिका के खिलाफ कार्रवाई की है। यह मौजूदा सरकार ही है, जिसने अपने 3 जुलाई 2014 के आदेश के माध्‍यम से सीबीआई द्वारा दर्ज प्राथमिकी में नामजद मेसर्स अगस्‍ता वेस्‍ट लैंड इंटरनेशनल लिमिटेड, यूके, मेसर्स फिनमेकानिका, इटली और इस समूह की सहयोगी और इससे संबंधित कंपनियों आईडीएस, ट्यूनीशिया, मेसर्स इंफोटेक डिजायन सिस्‍टम(आईडीएस), मॉरिशस मेसर्स आईडीएस इंफोटेक लिमिटेड, मोहाली और एरोमैट्रिक्‍स इंफो सोल्‍युशन प्राइवेट लिमिटेड चंडीगढ़ से किसी तरह की खरीद/अधिग्रहण पर तात्‍कालिक रूप से रोक लगा दी।